CELEX: C2007/183/67
Language: lv
Date: 2007-08-04 00:00:00
Title: Lieta T-191/07: Prasība, kas celta 2007. gada 31. maijā — Anheuser - Busch /ITSB — Budějovický Budvar ( BUDWEISER )

4.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 183/34
            
         Prasība, kas celta 2007. gada 31. maijā — Anheuser-Busch/ITSB — Budějovický Budvar (“BUDWEISER”)
   (Lieta T-191/07)
   (2007/C 183/67)
   Valoda, kādā sagatavots prasības pieteikums — vācu
   Lietas dalībnieki
   
      Prasītāja: Anheuser-Busch, Inc., St. Louis (ASV) (pārstāvis — V. von Bomhard, Rechtsanwältin)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa Apelāciju padomē dalībnieks: Budějoviský Budvar, národní podnik
   
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2007. gada 20. marta lēmumu R 299/2006-2;
            
         
               —
            
            
               pakārtoti, atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2007. gada 20. marta lēmumu R 299/2006-2 tiktāl, ciktāl tas attiecas uz preču grupu “bezalkoholiskie dzērieni”;
            
         
               —
            
            
               piespriest atbildētājam un otram procesa Iekšējā tirgus saskaņošanas birojā dalībniekam gadījumā, ja tas iestājas lietā, atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “BUDWEISER”, kas attiecas uz precēm, kuras ietilpst 32. klasē (reģistrācijas pieteikums Nr. 24 646)
   
      Iebildumu procesā pretstatītās preču zīmes vai apzīmējuma īpašnieks: Budějoviský Budvar, národní podnik
   
   
      Pretstatītā preču zīme vai apzīmējums: starptautiska vārdiska preču zīme “BUDWEISER”, kas attiecas uz precēm, kuras ietilpst 32. klasē, starptautiska grafiska preču zīme “Budweiser Budvar”, kas attiecas uz precēm, kuras ietilpst 31. un 32. klasē, kā arī starptautiska grafiska preču zīme “Budweiser Budvar”, kas attiecas uz precēm, kuras ietilpst 32. klasē
   
      Iebildumu nodaļas lēmums: iebildumus apmierināt un reģistrācijas pieteikumu noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: tiesību uz aizstāvību pārkāpums, kļūdaina Regulas (EK) Nr. 40/94 (1) 74. panta 2. punkta piemērošana, kā arī tās pašas regulas 43. panta 2. punkta pārkāpums; pakārtoti, pamatojuma trūkuma dēļ šīs regulas 73. panta pārkāpums.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).